**Līgums**

(Par trīs jaunu termokameru piegādi)

*Rīgā,*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas pašvaldības policija** (turpmāk – **Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas valstspilsētas pašvaldības nolikums” 110. punktu un Rīgas domes 2020. gada 6. augusta nolikuma Nr. 39 “Rīgas pašvaldības policijas nolikums” 12. punktu no vienas puses, un

SIA “Agate Investmens”, reģistrācijas Nr. 40103673578 (turpmāk – **Piegādātājs**), tās valdes locekļa \_\_\_\_\_\_\_\_\_ personā, kas rīkojas uz statūtu pamata, no otras puses, bet abas līgumslēdzējas puses kopā sauktas – **Puses**,

pamatojoties uz Pasūtītāja Drošības uz ūdens pārvaldes priekšnieka 2023. gada 17. marta ziņojumu Nr. RPDU-23-24-dv, noslēdz šo līgumu (turpmāk **-** **Līgums**):

1. **Līguma priekšmets**

Pasūtītājs uzdod un Piegādātājs apņemas piegādāt Pasūtītājam 3 (trīs) jaunas termokameras (turpmāk – **Prece**) atbilstoši Līguma un Līguma pielikuma “Tehniskā specifikācija-finanšu piedāvājums” (turpmāk – **Pielikums**) nosacījumiem.

1. **Preces cena un līguma summa**
	1. Vienas Preces vienības cena ir EUR **1 733,00 (****viens tūkstotis septiņi simti trīsdesmit trīs *euro*, 00 centi**) bez pievienotās vērtība nodokļa (turpmāk – **PVN**).
	2. Līguma summa bez PVN ir **EUR** **5 199,00 (pieci tūkstoši viens simts deviņdesmit deviņi *euro*, 00 centi)**. 21% PVN Līguma summai ir EUR 1091,79 (viens tūkstotis deviņdesmit viens *euro*, 79 centi). **Kopējā Līguma summa ir EUR 6 290,79 (seši tūkstoši divi simti deviņdesmit *euro*, 79 centi)**.
	3. Preces cena Līguma darbības laikā nevar tikt paaugstināta.
	4. Preces cenas paaugstināšana var būt par iemeslu Līguma izbeigšanai.
	5. Preces cena ietver visus ar tās pārdošanu un piegādi Pasūtītājam saistītos izdevumus.
2. **Preces piegādes kārtība, termiņi un garantijas**
	1. Piegādātājs piegādā Preci Pasūtītāja atrašanās vietā Pāvu ielā 16, Rīgā, Pasūtītāja darba laikā 21 (divdesmit vienas) dienu laikā no Līguma abpusējas parakstīšanas dienas. Preci no Pasūtītāja puses tiesīgs saņemt – Rīgas pašvaldības policijas Drošības uz ūdens pārvaldes galvenais speciālists Valters Plešs vai viņa pienākumu izpildītājs.
	2. Pasūtītājs pieņem Preci, kas atbilst Līguma un Pielikuma noteikumiem.
	3. Prece tiek uzskatīta par piegādātu no brīža, kad Pasūtītājs saņēmis Preci un parakstījis pieņemšanas-nodošanas aktu.
	4. Pasūtītājs nepieņem Preci, ja tai tiek konstatēti trūkumi, defekti vai neatbilstība Līguma noteikumiem.
	5. Piegādātājs ar Līgumu garantē Precei 2 (divu) gadu garantiju no pieņemšanas-nodošanas akta parakstīšanas brīža.
	6. Garantijas laikā, konstatējot Precei trūkumus vai kvalitātes neatbilstību, Pasūtītājs sastāda aktu, un kopā ar Preci nodod to Piegādātājam.
	7. Piegādātāja pienākums ir ne vēlāk kā 5 (piecu) darba dienu laikā pēc pretenziju saņemšanas no Pasūtītāja par saviem līdzekļiem novērst Precei konstatētos trūkumus vai vienoties ar Pasūtītāju par trūkumu novēršanas kārtību.
3. **Norēķinu kārtība**
	1. Piegādātājs elektroniskā rēķina un pavadzīmes iesniegšanai izmanto Rīgas valstspilsētas pašvaldības portālu www.eriga.lv (turpmāk – elektroniskais rēķins).
	2. Piegādātājs sagatavo elektronisko rēķinu, atbilstoši Rīgas valstspilsētas pašvaldības portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu.
	3. Piegādātājs elektroniskajā rēķinā norāda:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**NMR kods: 90011524360;**

**PVN reģ. Nr.: LV90011524360;**

**Banka: AS “Luminor Bank” Latvijas filiāle;**

**Bankas kods: RIKOLV2X;**

**Konts: LV48RIKO0020100001390;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219**.

* 1. Elektroniskos rēķinus apmaksai Piegādātājs iesniedz Pasūtītājam, izvēloties vienu no rēķina piegādes kanāliem:
		1. izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portālā http://www.eriga.lv, sadaļā „Rēķinu iesniegšana”.
	2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
	3. Puses vienojas, ka elektroniskā rēķina apmaksa par Preci tiks veikta 14 (četrpadsmit) dienu laikā un termiņu skaita no dienas, kad Piegādātājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	4. Piegādātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
	5. Ja Piegādātājs ir iesniedzis nepareizi aizpildītu vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
1. **Pasūtītāja tiesības un pienākumi**
	1. Pasūtītāja pienākumi:
		1. nodrošināt Preces pieņemšanu saskaņā ar Līguma un tā Pielikuma noteikumiem;
		2. ievērot Līgumā paredzēto norēķinu kārtību;
		3. sastādīt konstatācijas aktus par Preces kvalitātes neatbilstību un informēt par to Piegādātāju.
	2. Pasūtītāja tiesības:
		1. prasīt no Piegādātāja Preces piegādes un kvalitātes nosacījumu ievērošanu;
		2. neveikt piegādātās Preces apmaksu, kamēr nekvalitatīvā Prece nav apmainīta pret Līguma un Pielikuma noteikumiem atbilstošas kvalitātes Preci;
		3. izbeigt Līgumu tajā paredzētajos gadījumos;
		4. prasīt no Piegādātāja līgumsodu samaksu un atlīdzību par radītajiem zaudējumiem pilnā apmērā;
		5. vienpusēji atkāpties no Līguma izpildes, ja līgumu nav iespējams izpildīt tādēļ, ka Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
2. **Piegādātāja tiesības un pienākumi**
	1. Piegādātāja pienākumi:
		1. piegādāt Preci Līgumā noteiktajos termiņos un kvalitātē, noformējot nepieciešamos pavaddokumentus;
		2. pēc pirmā Pasūtītāja pieprasījuma, nodrošināt Preces kvalitātes garantijas nosacījumu piemērošanu;
		3. nekavējoties informēt Pasūtītāju par iespējamiem šķēršļiem līgumsaistību izpildē;
		4. neizpaust trešajām personām konfidenciālu informāciju, ja tāda tiks saņemta vai kļūs zināma Līguma darbības laikā;
		5. atlīdzināt Pasūtītājam Līguma izpildes laikā nodarītos zaudējumus pilnā apmērā un samaksāt līgumsodu, ja tādi tiek pieprasīti.
	2. Piegādātāja tiesības:
		1. prasīt no Pasūtītāja Līgumam atbilstošas piegādātās Preces pieņemšanu;
		2. prasīt no Pasūtītāja pilnu norēķinu par piegādāto Preci, ja Pasūtītājs ir saņēmis atbilstošas kvalitātes Preci.
3. **Atbildība**
	1. Piegādātājs ir atbildīgs par Līgumā noteikto Preces kvalitātes prasību ievērošanu, kā arī par kvalitātes prasību ievērošanu, kādas ir noteiktas ar Latvijas Republikas normatīvajiem aktiem, un par šo prasību neievērošanu atbild Līgumā un Latvijas Republikas normatīvajos aktos paredzētajā kārtībā.
	2. Līguma 3.1. un 3.7. punktā noteikto Piegādātāja pienākumu izpildes termiņu neievērošanas gadījumā Pasūtītājs ir tiesīgs prasīt no Piegādātāja līgumsoda samaksu 1% (viena procenta) apmērā no Līguma kopējās summas par katru kavējuma dienu, bet kopsummā ne vairāk kā 10% (desmit procentus) no Līguma kopējās summas.
	3. Pasūtītājs ir atbildīgs par norēķina termiņa ievērošanu un kavējuma gadījumā Piegādātājs ir tiesīgs prasīt no Pasūtītāja līgumsoda samaksu 1% (viena procenta) apmērā no kavētās norēķina kopējās summas par katru kavējuma dienu, bet kopsummā ne vairāk kā 10% (desmit procentu) apmērā no Līguma kopējās summas.
	4. Līgumsodu samaksa neatbrīvo Puses no savu pienākumu izpildes.
	5. Puses ir atbildīgas par līgumsaistību izpildi, Līguma izpildes laikā otrai Pusei vai trešajām personām nodarītajiem zaudējumiem un atlīdzina tos Latvijas Republikas normatīvajos aktos paredzētajā kārtībā pilnā apmērā.
	6. Ja Līgums tiek izbeigts Piegādātāja vainas dēļ saskaņā ar Līguma 9.3.1. - 9.3.3. apakšpunktu, Pasūtītājs no Piegādātāja ir tiesīgs prasīt līgumsodu 10% (desmit procentu) apmērā no Līguma kopējās summas.
	7. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
4. **Strīdu izskatīšanas kārtība**
	1. Visas domstarpības un strīdus, kas skar Līgumu, Puses izskata pārrunu ceļā.
	2. Gadījumā, ja Puses nevar vienoties, strīdus jautājumu nodod izskatīšanai tiesā saskaņā ar spēkā esošajiem Latvijas Republikas normatīvajiem aktiem.
	3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
5. **Līguma darbības termiņš un izbeigšana**
	1. Līgums stājas spēkā ar abpusēju parakstīšanas dienu un darbojas līdz visu Līgumā noteikto saistību pilnīgai izpildei.
	2. Līgumu var izbeigt pirms termiņa ar Pušu rakstisku vienošanos.
	3. Pasūtītājs ar rakstisku paziņojumu ir tiesīgs Līgumu izbeigt nekavējoties šādos gadījumos:
		1. ja Pasūtītāju neapmierina Preces kvalitāte, jo tā neatbilst Līguma noteikumiem;
		2. ja Piegādātājs vēlas paaugstināt Preces cenu;
		3. ja Piegādātājs vairāk kā 3 (trīs) reizes ir veicis Pasūtītāja konstatēto Preces trūkumu novēršanu;
		4. ja Piegādātājs pasludināts par maksātnespējīgu;
		5. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Piegādātāja saimnieciskā darbība.
	4. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
6. **Papildus noteikumi**
	1. Jebkuri Līguma grozījumi noformējami rakstveidā un pēc to abu Pušu parakstīšanas pievienojami Līgumam kā neatņemama tā sastāvdaļa.
	2. Jautājumi, kas nav atspoguļoti Līgumā, tiek izskatīti saskaņā ar Latvijas Republikas normatīvajiem aktiem.
	3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
	4. Puses apņemas nekavējoties informēt viena otru par savu rekvizītu maiņu.
	5. Līgums sastādīts uz 5 (piecām) lapām, ar pielikumu “Tehniskā specifikācija-finanšu piedāvājums” 1 (viena) datne kas ir neatņemama Līguma sastāvdaļa. Līgums parakstīts ar drošu elektronisko parakstu.
7. **Pušu rekvizīti un paraksti**

|  |  |  |  |
| --- | --- | --- | --- |
| **Pušu rekvizīti un paraksti****Pasūtītājs** |  |  | **Piegādātājs** |
| **Rīgas pašvaldības policija**Lomonosova iela 12A, Rīga, LV- 1019 |  |  | **SIA “Agate Investmens”**Dārzciema iela 123, Rīga, LV-1073 |
| **Norēķinu rekvizīti:** |  |  |  |
| Rīgas valstspilsētas pašvaldība NMR kods: 90011524360Rātslaukums 1, Rīga, LV-1050PVN reģ. Nr. LV90011524360Banka: AS “Luminor Bank” Latvijas filiāleKods: RIKOLV2XKonts: LV48RIKO0020100001390RD iestādes kods: 219 |  |  |  |
|  |  |  |  |
|  |  |  |  |